EkBass/fiwiki-20250220-pages-articles huggingface dataset:
Vince Burgio

Vince Burgio (s. Kansas City, Missouri) on yhdysvaltalainen pokeriammattilainen. Burgio valmistui Missourin yliopistosta ja muutti Kaliforniaan vuonna 1976, jossa hän aloitti rakennusliiketoiminnan. Burgio aloitti pokerin turnauspelaamisen säännöllisesti vuonna 1987. Vuonna 1992 Burgio saavutti huomiota kun hänet valittiin Four Queens Poker Classic -tapahtuman parhaaksi yleispelaajaksi. Samana vuonna hän oli toinen World Series of Pokerin (WSOP) $ 1,500 Ace to Five Draw -turnauksessa. Toistaiseksi ainoan WSOP-rannekkeensa hän voitti vuonna 1994 $ 1,500 Seven-Card Stud Split -turnauksessa. Ykköspalkinto siinä oli 127 200 dollaria. Samana vuonna hän selvityi WSOP:n pääturnauksen finaalipöytään ja oli lopulta neljäs ansaiten 168 000 dollaria. World Poker Tourilla (WPT) Burgio on ollut kerran finaalipöydässä: hän oli viides Paul Dardenin voittaessa marraskuussa 2002 49'er Gold Rush Bonanza -turnauksen. Elokuussa 2006 Burgio voitti lowballin maailmanmestaruuden Legends of Poker -tapahtumassa Bicycle Casinolla, Los Angelesissa. Burgio on pelannut myös Ultimate Poker Challenge -ohjelmassa. Burgio on julkaissut omaelämäkerran Pizza, Pasta And Poker: The Private & Public Life of a Professional Poker Player. Hän kirjoittaa kolumneja Card Player Magazineen. Elokuussa 2007 Burgion pokeriuran turnausansiot ylittivät 1,9 miljoonaa dollaria. == Lähteet == == Kirjallisuutta == * == Aiheesta muualla == * Viralliset kotisivut * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
Ranskan Grand Prix 1991

Ranskan Grand Prix 1991 oli 507. Formula 1 -osakilpailu. Se ajettiin 7. heinäkuuta 1991 Circuit de Nevers Magny-Cours -radalla ensimmäistä kertaa. Kilpailun voiton otti ensimmäisen kerran tällä kaudella Nigel Mansell. Mansell ajoi kilpailussa uransa 20. nopeimman kierroksen. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 5 Nigel Mansell Williams-Renault 72 1.38.00,056 4 10 2 27 Alain Prost Ferrari 72 +5,003 2 6 3 1 Ayrton Senna McLaren-Honda 72 +34,934 3 4 4 28 Jean Alesi Ferrari 72 +35,920 6 3 5 6 Riccardo Patrese Williams-Renault 71 + 1 krs. 1 2 6 33 Andrea de Cesaris Jordan-Ford 71 + 1 krs. 13 1 7 15 Mauricio Gugelmin Leyton House-Ilmor 70 + 2 krs. 9 8 20 Nelson Piquet Benetton-Ford 70 + 2 krs. 7 9 23 Pierluigi Martini Minardi-Ferrari 70 + 2 krs. 12 10 12 Johnny Herbert Lotus-Judd 70 + 2 krs. 20 11 26 Érik Comas Ligier-Lamborghini 70 + 2 krs. 14 12 25 Thierry Boutsen Ligier-Lamborghini 69 + 3 krs. 16 Kesk. 19 Roberto Moreno Benetton-Ford 63 Kuljettaja 8 Kesk. 4 Stefano Modena Tyrrell- Honda 57 Vaihdelaatikko 11 Kesk. 14 Olivier Grouillard Fondmetal-Ford 47 Öljyvuoto 21 Kesk. 29 Éric Bernard Lola-Ford 43 Vaihteisto 23 Kesk. 22 Jyrki Järvilehto Dallara-Judd 39 Rengasrikko 26 Kesk. 8 Mark Blundell Brabham-Yamaha 36 Ulosajo 17 Kesk. 30 Aguri Suzuki Lola-Ford 32 Vaihteisto 22 Kesk. 9 Michele Alboreto Footwork-Ford 31 Vaihdelaatikko 25 Kesk. 7 Martin Brundle Brabham-Yamaha 21 Vaihdelaatikko 24 Kesk. 3 Satoru Nakajima Tyrrell-Honda 12 Ulosajo 18 Kesk. 24 Gianni Morbidelli Minardi-Ferrari 8 Ulosajo 10 Kesk. 16 Ivan Capelli Leyton House-Ilmor 7 Ulosajo 15 Kesk. 2 Gerhard Berger McLaren-Honda 6 Moottori 5 Kesk. 32 Bertrand Gachot Jordan- Ford 0 Ulosajo 19 DNQ 11 Mika Häkkinen Lotus-Judd DNQ 18 Fabrizio Barbazza AGS-Ford DNQ 17 Gabriele Tarquini AGS-Ford DNQ 10 Stefan Johansson Footwork-Ford DNQ 21 Emanuele Pirro Dallara-Judd DNPQ 34 Nicola Larini Lambo-Lamborghini DNPQ 35 Eric van de Poele Lambo- Lamborghini == Muuta == ===Merkkipaalut=== *Mauricio Gugelmin: 50. kilpailu ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 48 2 Nigel Mansell Williams-Renault 23 3 Riccardo Patrese Williams-Renault 22 4 Alain Prost Ferrari 17 5 Nelson Piquet Benetton-Ford 16 6 Gerhard Berger McLaren-Honda 10 7 Stefano Modena Tyrrell-Honda 9 8 Jean Alesi Ferrari 8 9 Andrea de Cesaris Jordan-Ford 7 10 Roberto Moreno Benetton- Ford 5 ===Valmistajien MM-tilanne=== Sija Talli Pisteet 1 McLaren-Honda 58 2 Williams-Renault 45 3 Ferrari 25 4 Benetton-Ford 21 5 Tyrrell-Honda 11 == Lähteet == Luokka:Ranskan Grand Prix Luokka:Formula 1 -kausi 1991
Markoolio

Marko Kristian Lehtosalo (s. 1. tammikuuta 1975 Lahti), taiteilijanimeltään Markoolio, on ruotsinsuomalainen räppäri, eurodance-artisti ja näyttelijä. Hän asuu nykyisin Tukholmassa Södermalmilla. Suurin osa Markoolion tuotannosta on ruotsinkielistä ns. eurodancea, mutta osan hittikappaleistaan hän on levyttänyt myös suomeksi albumilla Suomessa syntynyt. Markoolio-nimi tulee Marko-nimen ja yhdysvaltalaisräppäri Coolion sekoituksesta. Markoolio on levyttänyt yhdeksän albumia ja hänen uusin singlensä "Kassanova" on vuoden 2022 syksyltä. Hän on myös näytellyt ruotsalaisessa komediasarjassa ja kisaillut useissa tosi-tv-ohjelmissa. Hän voitti Let’s Dancen (paikallinen Tanssii tähtien kanssa -ohjelma) kahdeksannen tuotantokauden vuonna 2013. Hän on toiminut myös Ruotsin Talent-ohjelman juontajana. Vuoden 2023 alussa alkaneessa Marko & Irma -tosi-tv-ohjelmassa Markoolio ja hänen äitinsä Irma rakentavat äidille uutta taloa. Lehtosalo oli naimisissa Jessica Westergårdin kanssa vuosina 2008–2020. Heillä on kolme lasta. == Taustaa == Lehtosalo syntyi Lahdessa 1. tammikuuta vuonna 1975, mutta muutti jo kuuden kuukauden ikäisenä Ruotsiin. Hän varttui ja kävi koulua Tukholman lähellä Ormingessa. Suoritettuaan varusmiespalveluksen Tammisaaressa Lehtosalo palasi Ruotsiin. Hän tuli tunnetuksi Sommar och sol -esikoissinglellään. Singleä seurannut esikoisalbumi Sticker hårt ilmestyi lokakuussa 1998. Markoolio on julkaissut viisi studioalbumia, juontanut useita televisio- ja radio-ohjelmia ja saanut lukuisia palkintoja. Markoolio omistaa myös oman yökerhon ja Netgames Holdings -yrityksestä 3,3 prosenttia. == Diskografia == === Albumit === * Sticker hårt (1998) * Dikter från ett hjärta (1999) * Tjock och lycklig (2001) * I skuggan av mig själv (2003) * Suomessa syntynyt (2004) * Bäst Off 2004 * Värsta Plattan (2007) * Jag är konst (2008) * Jag är Markoolio (2012) === Singlet === Vuosi Single Listasijoitus Albumilta Myynti Ruotsi 1998 "Sommar och sol" 2 Sticker hårt "Drömmen om Finland" 21 1999 "Vi drar till fjällen" 1 Platinaa "Åka pendeltåg" 15 "Sola och bada i piña colada" 12 Dikter från ett hjärta Kultaa "Millennium 2" 1 3x Platinaa 2000 "Gör det igen" 2 Platinaa "Mera mål!" (feat. Arne Hegerfors) 1 3x Platinaa 2001 "Rocka på" (feat. The Boppers) 1 Tjock och lycklig 2x Platinaa 2002 "Vi ska vinna!" (feat. Excellence) 3 2x Platinaa "Jag orkar inte mer!" 2 Kultaa 2003 "Vilse i skogen" 1 I skuggan av mig själv 6x Platinaa 2004 "In med bollen" 1 Bäst off Platinaa 2007 "Värsta schlagern" (feat. Linda Bengtzing) 1 Värsta plattan 2x Platinaa "Ingen sommar utan reggae" 1 2x Platinaa "Emma, Emma" (feat. Tilde Fröling) 17 "Idollåten" 24 2008 "Sverige, det bästa på vår jord" 1 Jag är konst "The Markoolio Anthem" 4 2009 "Kärlekssång från mig" 32 2012 "Borta bra men hemma bäst" - Jag är Markoolio "En vecka i Phuket" - 2017 "Bastukungen" - - "Tomtar på loftet" - "Ge oss mål" 2019 "Modell" == Lähteet == == Aiheesta muualla == * Virallinen sivusto Luokka:Ruotsalaiset eurodanceartistit ja -yhtyeet Luokka:Ruotsalaiset hip hop -artistit Luokka:Vuonna 1975 syntyneet Luokka:Elävät henkilöt Luokka:Ruotsinsuomalaiset henkilöt
Pušnoi

Pušnoi () on: *Pušnoi, maaseututaajama Belomorskin piirissä Karjalan tasavallassa *Pušnoi, maalaiskunta ja sen keskustaajama Kuolan piirissä Murmanskin alueella.
Jim Hutton

pienoiskuva|Jim Hutton televisiosarjassa Ellery Queen vuonna 1976. Dana James ”Jim” Hutton (31. toukokuuta 1934 Binghamton, New York – 2. kesäkuuta 1979 Los Angeles, Kalifornia) oli yhdysvaltalainen näyttelijä. Hänet nähtiin lukuisissa elokuvissa ja televisiosarjan Ellery Queen (1975–1976) nimiroolissa. Hän kuoli maksasyöpään 45-vuotiaana. Näyttelijä Timothy Hutton on hänen poikansa. Hutton tuli tunnetuksi Paula Prentissin parina. Hän oli Prentissin tavoin huomattavan pitkä (1,96 m). == Elokuvia == * Missä pojat, siellä tytöt (Where the Boys Are, 1960) * Rakkauden rahamylly (The Honeymoon Machine, 1961) * Poikamies paratiisissa (Bachelor in Paradise, 1961) * Vaakasuora luutnantti (The Horizontal Lieutenant, 1962) * Majuri Dundee (Major Dundee, 1965) * Kävele, älä juokse (Walk, Don't Run, 1966) * Vihreät baretit (The Green Berets, 1968) * Tulikenttien miehet (Hellfighters, 1968) == Aiheesta muualla == * Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 1979 kuolleet
Mauricio Gugelmin

Mauricio Gugelmin (s. 20. huhtikuuta 1963 Joinville, Santa Catarina, Brasiliahttps://results.motorsportstats.com/drivers/mauricio-gugelmin/career) on brasilialainen autourheilija. Hän osallistui Formula 1 -MM-sarjaan vuosina 1988-1992. Hän ajoi 80 osakilpailua, joista parhaaksi saavutukseksi jäi yksi palkintosija Brasilian GP:ssä 1989 ja nopein kierros sekä 10 MM-pistettä. Kaudella 1988 Gugelmin oli MM-pisteiden 13:sta,joka on hänen paras sijoituksensa. Aika-ajoissa Gugelmin oli parhaimmillaan viides. Formuloiden jälkeen hän siirtyi Champ Car -sarjaan. == Lähteet == == Aiheesta muualla == *http://www.statsf1.com/en/mauricio-gugelmin.aspx Luokka:Brasilialaiset Formula 1 -kuljettajat Luokka:Champ Car -kuljettajat Luokka:Vuonna 1963 syntyneet Luokka:Elävät henkilöt
Pušnoi (Karjalan tasavalta)

Pušnoi () on maaseututaajama Karjalan tasavallan Belomorskin piirin Sosnavitsan kunnassa Venäjällä. Se sijaitsee Pietarin ja Murmanskin välisen M18-valtatien varrella 19 kilometriä Sosnavitsasta länteen. Vuonna 2013 taajamassa oli 417 asukasta. Taajama on perustettu vuonna 1958 entisen Kurjavaaran (ven. Kurjavaraka) kylän paikalle. Se kuului Lehdon kyläneuvostoon, jonka keskus siirrettiin Pušnoihin vuonna 1973. 2000-luvun alun kuntauudistuksessa Lehdon kylähallinto yhdistettiin Sosnavitsan maalaiskuntaan. Neuvostoaikana Pušnoin suurin työnantaja oli turkistarha, jonka toiminta loppui vuonna 2004. Nykyään taajamassa toimii metsänhoitoalueen konttori. Palveluihin kuuluvat poliklinikka, keskikoulu ja kerhotalo. Majoitusta tarjoaa motelli Pušnoi. ==Lähteet== ==Aiheesta muualla== * Pušnoin keskikoulun sivusto Luokka:Belomorskin piirin asutut paikat
Empyreum

Empyreum (lat., 'tulikehä') on tulitaivas, johon antiikin filosofit uskoivat tulen kerääntyneenMerriam-Webster ja josta taivaan valoilmiöt ovat lähtöisin. Se on antiikin luonnonfilosofien mukaan taivaan uloin osa ja kristillisten filosofien mukaan valon tyyssijaTeologian Sanakirja, Jumalan ja enkelien asuinsija, Dantella autuaiden olinpaikkaBiblonia.com, Jumalanrauhan taivas. ==Lähteet== *Pieni tietosanakirja *Facta 2001 Luokka:Antiikin filosofia Luokka:Myyttiset paikat ja olotilat
Aldo Parisot

Aldo Simoes Parisot (30. syyskuuta 1918 Natal, Brasilia – 29. joulukuuta 2018 Guilford, Yhdysvallat) oli brasilialaissyntyinen yhdysvaltalainen sellisti. Parisot syntyi Natalissa ja antoi debyyttikonserttinsa jo 12-vuotiaana. Hän sai lapsena sellonsoiton opetusta isäpuoleltaan Tomazzo Babinilta. Parisot pääsi riolaisen orkesterin pääsellistiksi, mutta aloitti vuonna 1946 opinnot Yale School of Musicissa. Parisot'n Yhdysvaltain-debyytti tapahtui hänen ollessaan 26-vuotias Bostonin sinfoniaorkesterin kanssa Tanglewoodissa. Opintonsa päätettyään hän toimi myös soolosellistinä ja esiintyi lukuisien arvostettujen orkesterien kanssa ja kapellimestarien johdolla eri puolilla maailmaa. Parisot'lla oli myös ura taidemaalarina. Hän toimi myös Yale School of Musicin professorina. == Lähteet == Luokka:Yhdysvaltalaiset sellistit Luokka:Brasilialaiset sellistit Luokka:Yli satavuotiaiksi eläneet brasilialaiset Luokka:Yli satavuotiaiksi eläneet yhdysvaltalaiset Luokka:Vuonna 1918 syntyneet Luokka:Vuonna 2018 kuolleet
Folkung

Folkung () oli nimitys ylimysten 1200-luvulla muodostamalle ryhmittymälle Ruotsissa. Eerikinkronikassa heidät mainitaan nimellä "Folkunga rote". Perinteisesti Bjälbo-sukua on nimitetty Folkunga-suvuksi. Nykyään enemmistö ruotsalaisista historioitsijoista suosii suvun Itä-Götanmaalla sijainneen pääkartanon Bjälbon mukaista nimeä. Luokka:Ruotsin keskiaika
Richard Piloco

Richard Piloco on (s. 1964) yhdysvaltalainen, New Yorkissa asuva taidemaalari. Hän on yksi Grand Central Academy of Artin ohjaajista. Tyypillisiä aiheita ovat maisemat, asetelmat, muotokuvat ja muut figuratiiviset aiheet. Hän maalaa aina elävästä mallista. Piloco suoritti taiteiden kandidaatin tutkinnon School of Visual Artissa. Tämän jälkeen hän siirtyi New York Academy of Figurative Artiin ja lopulta Art Students League of New Yorkiin. Tällä hetkellä hän opettaa Grand Central Academy of Artissa, sitä ennen hän on opettanut maalausta 1997–1998 Water Street Atelierissa. Luokka:Yhdysvaltalaiset taidemaalarit Luokka:Vuonna 1964 syntyneet Luokka:Elävät henkilöt
Christoph Eschenbach

Christoph Eschenbach, alun perin Ringman (s. 1940 Breslau) on saksalainen pianisti ja kapellimestari. Hän on levyttänyt wieniläisklassista pianomusiikkia ja saanut sen esittäjänä erityistä mainetta. Hänen äitinsä kuoli synnytyksessä ja isänsä sodassa vuonna 1944 ja hän jäi isoäitinsä hoitoon, joka kuoli talvella 1945–1946. Sukulaisnainen löysi pojan leiriltä ja hänet adoptoitiin perheeseen ja sukunimi vaihtui. Sodan jälkeen Eschenbach ryhtyi opiskelemaan pianonsoittoa ja voitti useita pianokilpailuja. Vuodesta 2000 hän on ollut Orchestre de Paris'n musiikillinen johtaja. == Lähteet== Luokka:Saksalaiset pianistit Luokka:Saksalaiset kapellimestarit Luokka:Vuonna 1940 syntyneet Luokka:Elävät henkilöt
The Mask – naamio

The Mask – naamio on yhdysvaltalainen Jim Carreyn tähdittämä jännityskomediaelokuva, joka sai ensi-iltansa 1994. Elokuva oli vuonna 1995 Oscar-ehdokkaana erikoistehosteistaan. == Juoni == Jim Carrey esittää Stanley Ipkiss -nimistä miestä, jolla menee huonosti. Konsertti-ilta peruuntuu, hän menettää autonsa ja arkipäivän kolhut riivaavat. Stanley luulee ajelehtivaa jätepaperikasaa hädässä olevaksi ihmiseksi, joten hän syöksyy veteen. Hän tajuaa kastelleensa itsensä turhaan, mutta löytää kuitenkin kasasta vihreän naamion, jolla on taikavoimia. Illalla Stanley pistää naamion päälle, jolloin hän muuttuu vihreänaamaiseksi supersankariksi. Hän alkaa elämään kaksoiselämää, yöllä naamio ja päivällä pankkiiri. Stanley Ipkiss tekee vaikutuksen kauniiseen Tina Carlyleen (Cameron Diaz). Samalla hän joutuu etsintäkuulutetuksi ja saa vihollisekseen pahan Dorian Tylerin (Peter Greene). == Näyttelijät == == Lähteet == == Aiheesta muualla == * * Mask – Naamio / The mask (1994) leffatykki.com Luokka:Yhdysvaltalaiset komediaelokuvat Luokka:Yhdysvaltalaiset fantasiaelokuvat Luokka:Dark Horse Comicsin sarjakuviin perustuvat elokuvat Luokka:Vuoden 1994 yhdysvaltalaiset elokuvat Luokka:Chuck Russellin ohjaamat elokuvat
Motalan raatihuone

Motalan raatihuone on rakennus Motalan kaupungissa, Ruotsin Itä-Götanmaan läänissä. Sen rakennustyöt käynnistettiin vuonna 1895, ja ne saatiin päätökseen vuonna 1897. Rakennus toimi alun perin kapteeni C. A. Ahlbomin yksityisasuntona. Se siirtyi Motalan kaupungin haltuun Ahlbomin testamentin kautta, hänellä ei ollut ollenkaan perillisiä. Rakennus vihittiin raatihuoneeksi vuonna 1910. Se sijaitsee Motalan keskustassa lähellä Götan kanavaa ja Kanalparkenia. Luokka:Ruotsin raatihuoneet Raatihuone Luokka:1890-luvulla rakennetut rakennukset ja rakennelmat Luokka:1800-luvulla rakennetut hallintorakennukset
Antti Pehkonen

Antti Pehkonen (s. 4. maaliskuuta 1982 Mariestad, Ruotsi) on entinen suomalainen jalkapalloilija, joka päätti pelaajauransa kauden 2011 jälkeen. Pelipaikaltaan hän oli puolustaja. Pehkonen on toiminut myös Oulun Luistinseuran valmennuspäällikkönä. Kaudelle 2017 hän nousi AC Oulun apuvalmentajaksi. Antti Pehkonen aloitti pelaajauransa kaudella 1999 Tervareiden Kakkosen joukkueessa. Kaudet 2000–2003 Pehkonen pelasi Ykkösessä Tervareiden ja sen sarjapaikan perineen AC Oulun paidassa. Kauden 2003 jälkeen Pehkonen siirtyi FC Lahden liigajoukkueeseen kausiksi 2004–2006, mutta AC Oulun noustua liigaan Pehkonen palasi Ouluun kaudeksi 2007. Pehkonen pelasi kaudet 2007–2010 AC Oulussa, toimien joukkueen kapteenina kaudet 2008–2010. Kauden 2011 hän pelasi Kakkosessa FC YPA:n joukkueessa. == Lähteet == == Aiheesta muualla == * Antti Pehkonen Sinitähtien sivuilla Luokka:Suomalaiset jalkapalloilijat Luokka:Vuonna 1982 syntyneet Luokka:Elävät henkilöt
Vanha Raatihuone (Turku)

Vanha Raatihuone on vuonna 1736 valmistuneen ja Turun palossa vuonna 1827 pahoin vaurioituneen Bernerin raatihuoneen raunioille vuonna 1829 korjattu talo Turun Vanhan Suurtorin laidalla. Rakennus ja sen edeltäjät ovat historiansa aikana toimineet paitsi raatihuoneena myös yksityisasuntona, paitatehtaana ja poliisilaitoksen käytössä. == Bernerin raatihuone== Kaivauksissa on saatu viitteitä siitä, että nykyisen Vanhan Suurtorin, silloisen Raatihuoneentorin yläreunalla eli kauimpana Aurajoesta on ollut raatihuone jo 1300-luvulla. Raatihuoneessa kokoontui kaupungin raati ja raastuvanoikeus. Tiloissa oli myös kaupungin vankila. Vuosina 1734-1736 nousi puisen raatihuoneen tilalle Turun tunnetuin raatihuone, jonka suunnitteli silloinen muurarimestari Samuel Berner. Barokkityylisessä kaksikerroksisessa raatihuoneessa oli myös asiaan kuuluva kellotorni. Rakennus vaurioitui pahoin Turun palossa. Bernerin raatihuoneen viereinen Brinkkalan talo korjattiin uudeksi raatihuoneeksi. === Pfalerin asuintalo === Bernerin raatihuoneesta oli jäljellä vain seinämuurit. Rakennuksen jäänteet korjattiin yksityistaloksi, joka valmistui vuonna 1829, sen suunnitteli Pehr Johan Gylich. Taloon asettui kauppias A. F. Pfaler. Asuintaloon ei enää palautettu tornia. === Juseliuksen paitatehdas === Tehtailija Juselius hankki rakennuksen 1850-luvulla. Rakennuksen ulkoasua muutettiin vuonna 1899, jolloin siihen rakennettiin kolmas kerros. Juseliuksen paitatehdas ja Turun Sateenvarjotehdas toimivat talossa 1920-luvulle. == Kaupungin omistukseen == Turun kaupunki osti rakennuksen 1932 ja siihen tuli vuokralaiseksi poliisilaitos. Poliisilaitoksen muutettua pois rakennus kunnostettiin 1988 Turun kulttuurikeskuksen käyttöön ja sai nimekseen Vanha Raatihuone. Vuodesta 2019 alkaen Vanhassa Raatihuoneessa on toiminut visuaalisten taiteiden keskus Turun Taidehalli. Turun Taidehallissa järjestetään nykytaiteen näyttelyitä ja tiloissa toimii myös Turun Taidelainaamo sekä Valokuvakeskus Perin kirjasto ja Perilab. 3. kerroksen juhlasali on vuokrattavissa juhliin ja tapahtumiin. Raatihuonerakennuksena se on toiminut esikuvana muun muassa Rauman ja Porvoon raatihuoneille. == Lähteet == Luokka:Suomen raatihuoneet Luokka:Turun suojellut rakennukset Luokka:Suomen 1700-luvulla rakennetut rakennukset ja rakennelmat Luokka:II kaupunginosa
Anja Piipponen

Anja Piipponen (salanimi Anjuska, 17. helmikuuta 1940 Vehmersalmi – 7. elokuuta 1996 HelsinkiAnja Piipponen Elonetissä) oli suomalainen iskelmälaulaja, joka esiintyi pääosin 1960- ja 1970-luvulla. Hän on esiintynyt myös elokuvassa Vatsa sisään, rinta ulos! vuonna 1959. Hänen tunnetuin levytyksensä lienee ”En itke kuitenkaan” vuodelta 1974. Hän on levyttänyt myös suositun lastenlaulun "Täti Monika" == Lähteet == Luokka:Suomalaiset iskelmälaulajat Luokka:Vuonna 1940 syntyneet Luokka:Vuonna 1996 kuolleet
Muhammed Hassan

Muhammad Hassan (oikealta nimeltään Mike Copani, s. 7. marraskuuta 1981) on yhdysvaltalainen entinen WWE-painija, joka tuli tutuksi oteltuaan muutaman kerran Rawissa. Lähes kaikki hänen voitoistaan tulivat ulkopuolishäirinnän avulla. == Siirto Smackdowniin == Hassan siirtyi Smackdown-ohjelman leipiin 2005 rosteriarvonnan vuoksi. Smackdownissa Hassan aloitti pienen juonikuvion The Undertakerin kanssa, jonka vuoksi heille tehtiin ottelu Great American Bash -nimiseen maksutelevisiotapahtumaan, jonka Undertaker voitti. Ottelun jälkeen Undertaker iski Last Riden Rampilta alas ja hoiti Muhammad Hassanin pois Smackdownista. Luokka:Yhdysvaltalaiset showpainijat Luokka:Amerikanitalialaiset Luokka:Vuonna 1981 syntyneet Luokka:Elävät henkilöt
Kynsilakka

thumb|Erivärisiä kynsilakkoja. Kynsilakka on lakkaa, jota käytetään sormien ja varpaiden kynsien kosmeettiseen tai hoidolliseen lakkaukseen. Kynsilakka voi olla värillistä tai väritöntä. Suosittuja värejä ovat perinteisesti punaisen sävyt, mutta nykyään lähes kaikkia värisävyjä on saatavilla. Kosmetologi tai muu ammattilainen voi tehdä kynsien lakkauksen manikyyrin yhteydessä, jolloin kynsiin on mahdollista tehdä erilaisia maalauksia tai kiinnittää koruja. Myös rakennekynsiä voidaan lakata. Useat kynsilakat koostuvat nitroselluloosasta, joka on liuotettu liuottimeen ja värjätty pigmenteillä. == Katso myös == * Kosmetologia == Aiheesta muualla == Luokka:Kynnet Luokka:Kosmetiikka
The Beatles 1962–1966

The Beatles 1962–1966 on The Beatles -yhtyeen tupla-LP-kokoelmalevy vuodelta 1973, joka julkaistiin samanaikaisesti toisen kokoelman, The Beatles 1967–1970 tupla-LP:n, kanssa. Punaisten levynkansien vuoksi The Beatles 1962–1966 -levystä käytetään yleisesti nimitystä "Punainen tupla". Kaikki kokoelmaan kelpuutetut kappaleet ovat John Lennonin ja Paul McCartneyn tekemiä. Näin yhtyeen kuuluisat coverversiot, esimerkiksi "Twist and Shout", eivät ole kokoelmilla mukana. == Kappaleet == === Levy 1 === A-puoli #Love Me Do – 2:23 #Please Please Me – 2:03 #From Me to You – 1:57 #She Loves You – 2:22 #I Want to Hold Your Hand – 2:26 #All My Loving – 2:08 #Can't Buy Me Love – 2:13 B-puoli # * A Hard Day’s Night – 2:34 #And I Love Her – 2:31 #Eight Days a Week – 2:45 #I Feel Fine – 2:19 #Ticket to Ride – 3:10 #Yesterday – 2:05 === Levy 2 === A-puoli #Help! – 2:19 (– 2:48 Yhdysvaltain LP-julkaisussa, missä on James Bond Theme -kappaleen intro) #You’ve Got to Hide Your Love Away – 2:11 #We Can Work It Out – 2:16 #Day Tripper – 2:49 #Drive My Car – 2:27 #Norwegian Wood (This Bird Has Flown) – 2:05 B-puoli # * Nowhere Man – 2:44 #Michelle – 2:42 #In My Life – 2:27 #Girl – 2:31 #Paperback Writer – 2:31 #Eleanor Rigby – 2:08 #Yellow Submarine – 2:37 == Lähteet == Luokka:Vuoden 1973 kokoelma-albumit Luokka:The Beatlesin kokoelma-albumit
Frank Porcu

Frank Porcu on yhdysvaltalainen taidemaalari ja kuvanveistäjä. Hän toimii anatomian opettajana New Yorkissa, Grand Central Academy of Artissa ja Art Students League of New Yorkissa. Hän suoritti taiteiden kandidaatin tutkintonsa Pratt Institutessa ja taiteiden maisterin tutkintonsa New York Academy of Artissa. Porcu on myös opiskellut piirustusta, maalausta ja anatomiaa Salvatore Montanon johdolla ja kuvanveistoa Alfredo Cadenaksen ohjauksessa. New York Academy of Artissa hän tajusi ensimmäistä kertaa, että ihmisen anatomian hallitsemiseksi täytyi ensin ymmärtää ihon ja rasvakerroksen alla sijaitseva rakenne. Tutkimalla lihaksia ja luita jotka tukevat lihaksia, voi tajuta muodot jotka muodostavat ihmisruumiin. Porcu tunnetaan tarkoista piirustuksistaan, joissa näkyy ihon ja rasvakerroksen alla oleva ihmisen lihaksiston ja luuston rakenne. ==Aiheesta muualla== *http://forums.cgsociety.org/showthread.php?f=177&t;=437389&highlight;=porcu *http://chrisjagers.net/wp/?p=72 Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Orchestre de Paris

Orchestre de Paris on ranskalainen orkesteri, joka on perustettu 1967 ja toimii Pariisissa. Sen taiteellinen johtaja ja ylikapellimestari on Christoph Eschenbach. Konsertit pidetään useimmiten Salle Pleyelissa. ==Orkesterinjohtajat== *Daniel Harding (2016-) *Paavo Järvi (2010-2016) *Christoph Eschenbach (2000-2010) *Christoph von Dohnányi (1998-2000) (taiteellinen neuvonantaja) *Semyon Bychkov (1989-1998) *Daniel Barenboim (1975-1989) *Sir Georg Solti (1972-1975) *Herbert von Karajan (1969-1971) (taiteellinen neuvonantaja) *Charles Munch (1967-1968) ==Aiheesta muualla== Orchestre de Paris'n verkkosivut Luokka:Ranskalaiset orkesterit
Ved Mehta

Ved Parkash Mehta (21. maaliskuuta 1934 Lahore – 9. tammikuuta 2021 Manhattan) oli intialainen kirjailija. Mehta syntyi Lahoressa hindulaiseen perheeseen lääkärin pojaksi. Sairaus jätti hänet 3-vuotiaana pysyvästi sokeaksi. Hän sai vuonna 1975 Yhdysvaltain kansalaisuuden. Varhaisen sokeutumisen johdosta hän ei enää aikuisiällään muistanut värejä. Vaikka Mehta kirjoitti runsaasti fiktiota, huomattavalla osalla teoksista oli omaelämäkerrallinen pohja. Tuotantoon kuuluu mm. suomeksi vuonna 1958 käännetty autobiografia Kasvoista kasvoihin.Vartio, s. 5 == Suomennettu teos == * == Lähteet == ===Viitteet=== == Aiheesta muualla == * Viralliset sivut Luokka:Intialaiset kirjailijat Luokka:Yhdysvaltalaiset kirjailijat Luokka:Sokeat henkilöt Luokka:Vuonna 1934 syntyneet Luokka:Vuonna 2021 kuolleet
McCartney

McCartney on muun muassa seuraavien henkilöiden sukunimi: *Eliza McCartney (s. 1996), uusiseelantilainen seiväshyppääjä *Heather McCartney (s. 1962), yhdysvaltalainen taiteilija *Jason McCartney (s. 1973), yhdysvaltalainen maantiepyöräilijä *Jesse McCartney (s. 1987), yhdysvaltalainen laulaja ja näyttelijä *Linda McCartney (1941-1998), yhdysvaltalainen valokuvaaja ja muusikko, Paul McCartneyn vaimo *Mary McCartney (s. 1969), englantilainen valokuvaaja, Paul ja Linda McCartneyn tytär *Paul McCartney (s. 1942), brittiläinen muusikko, The Beatles -yhtyeen jäsen *Stella McCartney (s. 1971), brittiläinen muotisuunnittelija, Paul ja Linda McCartneyn tytär McCartney on myös Paul McCartneyn ensimmäinen sooloalbumi.
Tachikawa

Tachikawa () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tamajoen vasemmalla rannalla Tokion erillisalueiden länsipuolella ja rajautuu idässä Kunitachin, Kokubunjin ja Kodairan kaupunkeihin, pohjoisessa Higashiyamaton ja Musashimurayaman kaupunkeihin, lännessä Fussan ja Akishiman kaupunkeihin sekä etelässä Hinon kaupunkiin. Tachikawassa on 182 748 asukasta (vuonna 2017) ja sen pinta-ala on 24,36 neliökilometriä. Nykyisen muotoinen Tachikawan kaupunki perustettiin 1. joulukuuta 1940. Kaupunkia palvelevat JR Higashi-Nihonin Chūō-päälinja, Ōme- linja ja Nambu-linja, Seibu-rautateiden Haijima-linja sekä Taman monorail. == Kuvia == Tiedosto:Showa_Commemorative_National_Government_Park.jpg|Shōwan kansallinen muistopuisto Tiedosto:Tachikawa- Kita_Station_and_Isetan_20061007.jpg|Tachikawan rautatieasema == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
CHL

CHL voi olla: * Canadian Hockey League, Kanadassa pelattava jääkiekkosarja * Central Hockey League, Yhdysvalloissa vuosina 1992–2014 pelattu jääkiekkosarja * Central Professional Hockey League, Yhdysvalloissa vuosina 1963–1984 pelattu jääkiekkosarja * Chile, maatunnus CHL * Continental Hockey League * Jääkiekon mestarien liiga (), eurooppalainen jääkiekkokilpailu.
Tuuliviiri

Tuuliviiri on mittalaite, joka osoittaa tuulen suuntaa. Se on laakeroitu painopisteen alapuolelta niin, että se pääsee pyörimään vapaasti vaakasuuntaan. Laakerin etupuolella on pienempi pinta-ala tuulelle alttiina kuin laakerin takana. Niinpä viiri asettuu tuulen suuntaisesti siten, että tuulinuoli tai linnun nokka osoittaa suuntaan, josta tuuli puhaltaa, pohjoistuulella siis pohjoiseen. == Historiaa == Tuuliviireistä tai tuulipusseista on viitteitä Mesopotamiasta noin ajalta 2000–1500 eaa. Tuulien torni Ateenassa ensimmäiseltä vuosisadalta eaa. lienee vanhin säilynyt tuuliviiri. Varsinkin Keski-Euroopassa käytetään kukon muotoisia tuuliviirejä. Paavin kerrotaan 800-luvulla määränneen, että jokaisen Euroopan kirkon katolle tuli asettaa kukko muistoksi Jeesuksen ennustuksesta Pietarille (Mutta hän sanoi: "Minä sanon sinulle, Pietari: ei laula tänään kukko, ennen kuin sinä kolmesti kiellät tuntevasi minua." Luukas 22:34). Sattumalta huomattiin, että nämä kukot kääntyilivät tuulen suunnan mukaan. == Lähteet == == Aiheesta muualla == * Tommy Strandberg Collection - Handgjorda och personliga vindflöjlar - vindflojel.se == Kirjallisuutta == * Luokka:Säähavaintolaitteet
Timo Vertala

Timo "Vertsi" Vertala (s. 2. toukokuuta 1978 Jyväskylä) on suomalainen pelaajauransa lopettanut jääkiekkoilija. Vertala nousi kaudella Kaudella 1996–1997 kasvattajaseuransa JYPin liigajoukkueeseen, mutta varsinainen läpimurto tapahtui vasta Tampereen Tapparan vuosina 1999–2001. Kaudella 1999–2000 Vertala teki 24 maalia, mikä on edelleen hänen yhden kauden maaliennätyksensä. Jälkimmäinen Tappara-kausikin alkoi hyvin, kun Vertala ehti ampua ensimmäisessä 15 ottelussa 10 maalia. Tämän jälkeen vaivasivat loukkaantumiset. Tappara voitti keväällä hopeaa ja Vertala teki pudotuspeleissä pisteet 4+2. Kesällä 2001 Vertala teki sopimuksen hänet vuonna 1996 varanneen NHL-seura Montreal Canadiensin kanssa . Vertalan kausi Pohjois- Amerikassa oli todella rikkonainen, eikä hän päässyt pelaamaan NHL:ssä. Hän pelasi koko kauden AHL:ssa Montrealin farmijoukkueessa Quebec Citadellesissa. Pelejä Vertalalle kertyi 30 ja tehoja 4+3. Kaudeksi 2002–2003 Vertala palasi Suomeen ja Jokereihin. Helsingissä Vertala pelasi runsaat kaksi kautta. Osapuolet purkivat sopimuksen kesken kauden 2004–2005. Yhteensä Vertala pelasi Jokereissa 118 runkosarjaottelua tehoin 20+21. Tappara hankki Vertalan muutaman päivän kuluttua siitä, kun hän oli lähtenyt Jokereista . Tapparassa Vertala kaudella 2005–2006 pääsi lähelle maaliennätystään tehden 23 maalia.. Tapparasta Vertala siirtyi Ruotsin Elitserieniin ja HV71:een, jossa kausi ei sujunut erityisen hyvin. Vertala kärsi loukkaantumisista, eikä kuulunut valmentajan luottopelaajiin. Vuoden Ruotsissa pelaamisen jälkeen Vertala siirtyi SM-liigan Kärppiin kesällä 2007. Vertala kuitenkin lähti kesken kauden 2007–2008 joukkueesta tehtyään pisteet 2+4 28 ottelussa. Kärpistä Vertala palasi jälleen Tapparaan. Tapparassa Vertala tehnyt kahdesti yli 20 maalia kauden aikana. Tapparassa Vertala pelasi kevääseen 2009, jolloin lopetti uransa. Suomea hän edusti vuonna 1996 18-vuotiaiden EM-kilpailuissa ja vuonna 1997 sekä vuonna 1998 20-vuotiaiden MM-kilpailuissa. Jälkimmäisenä vuonna Suomi voitti maailmanmestaruuden ja Vertala valittiin kisojen kakkostähdistökenttään. Urheilu-uransa jälkeen Vertala siirtyi osakkaaksi Helsinki Capital Partnersiin, jossa hän vastaa huippu-urheilijoiden varainhoitopalveluiden kehittämisestä. == Lähteet == ==Aiheesta muualla== *Jatkoajan pelaajaprofiili Luokka:Suomalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1978 syntyneet Luokka:Elävät henkilöt
Travis Schlaht

Travis Schlaht (s. 1975) on yhdysvaltalainen taidemaalari. Hän opettaa Grand Central Academy of Artissa. Hänen tyypillisiä aiheitaan ovat maisemat, asetelmat, muotokuvat ja muut figuratiiviset aiheet. Hän maalaa ainoastaan elävästä mallista. Schlaht valmistui The University of the Pacificista. Valmistumisen jälkeen hän muutti New Yorkiin ja ryhtyi opiskelemaan Water Street Atelierissa. Hän on naimisissa taidemaalari Kate Lehmanin kanssa. Luokka:Yhdysvaltalaiset taidemaalarit Luokka:Vuonna 1975 syntyneet Luokka:Elävät henkilöt
The Beatles 1967–1970

The Beatles 1967–1970 on The Beatles -yhtyeen tupla-LP-kokoelmalevy vuodelta 1973, joka julkaistiin samanaikaisesti toisen kokoelman, The Beatles 1962–1966 tupla-LP:n, kanssa. Sinisten levynkansien vuoksi The Beatles 1967–1970 -levystä käytetään yleisesti nimitystä "Sininen tupla". Kaikki kokoelmaan kelpuutetut kappaleet ovat yhtyeen jäsenten tekemiä. Kaikki kappaleet Lennon- McCartney, ellei toisin mainita. == Kappaleet == === Levy 1 === A-puoli #"Strawberry Fields Forever" – 4:10 #"Penny Lane" – 3:03 #"Sgt. Pepper’s Lonely Hearts Club Band" – 2:02 #"With a Little Help from My Friends" – 2:44 #"Lucy in the Sky with Diamonds" – 3:28 #"A Day in the Life" – 5:33 #"All You Need Is Love" – 3:48 B-puoli # * "I Am the Walrus" – 4:37 #"Hello, Goodbye" – 3:31 #"The Fool on the Hill" – 3:00 #"Magical Mystery Tour" – 2:51 #"Lady Madonna" – 2:17 #"Hey Jude" – 7:08 #"Revolution" – 3:24 === Levy 2 === A-puoli #"Back in the U.S.S.R." – 2:43 #"While My Guitar Gently Weeps" (Harrison) – 4:45 #"Ob-La-Di, Ob-La-Da" – 3:05 #"Get Back" – 3:07 #"Don’t Let Me Down" – 3:33 #"The Ballad of John and Yoko" – 3:05 #"Old Brown Shoe" (Harrison) – 3:18 B-puoli # * "Here Comes the Sun" (Harrison) – 3:05 #"Come Together" – 4:20 #"Something" (Harrison) – 3:03 #"Octopus's Garden" (Starkey) – 2:51 #"Let It Be" – 4:03 #"Across the Universe" – 3:48 #"The Long and Winding Road" – 3:38 == Lähteet == Luokka:The Beatlesin kokoelma-albumit Luokka:Vuoden 1973 albumit
Sam Wisneski

Sam Wisneski (s. 1978) on yhdysvaltalainen Wisconsinissa syntynyt taidemaalari. Hän opettaa Grand Central Academy of Artissa, ja maalaa ainoastaan elävästä mallista. Tyypillisiä hänen töidensä aiheita ovat asetelmat, maisemat, muotokuvat ja muut figuratiiviset aiheet. Hän suoritti taiteiden kandidaatin tutkintonsa Rindling School of Art and Designissä ja maisterin tutkinnon New York Academy of Artissa. 2003-2006 hän opiskeli Water Street Atelierissa, Jacob Collinssin johdolla. Luokka:Yhdysvaltalaiset taidemaalarit Luokka:Vuonna 1978 syntyneet Luokka:Elävät henkilöt
The Mask

The Mask () on yhdysvaltalainen animaatiosarja, joka perustuu Dark Horse Comicsin sarjakuvasankari Naamioon ja erityisesti vuonna 1994 ensi-iltansa saaneeseen elokuvaan The Mask – naamio. Animaatiota tuotettiin yhteensä 54. jakson verran, kestäen kolme tuotantokautta vuosien 1995–1997 välisenä aikana. Sarjan pääosassa ääninäyttelivät Rob Paulsen (Naamio/Stanley Ipkiss), Heidi Shannon (Peggy Brandt), Tim Curry (Pretorious) ja Frank Welker (Milo). Suomessa sarjan jaksoja esitti MTV3 vuosien 1996–1997 välillä suomenkielisellä äänellä sekä tekstitettynä. Finnkino julkaisi kuusi The Mask-piirrossarjan VHS-julkaisua, jotka sisälsivät sarjan jaksoja. Sarjaa esitettiin uudelleen uusintoina vuoden 2011 lopulla. Suomeksi dubatun sarjan pääosaa näytteli Antti Pääkkönen.Antti Pääkkönen Profiili Suomen Näyttelijäliitto. ==Juoni== Tarina kertoo tavallisesta miehestä nimeltä Stanley Ipkiss, joka löytää muinaisen norjalaisperäisen puisen naamion. Laitettuaan sen kasvoilleen Ipkiss muuttuu sekopäiseksi supersankariksi, joka taistelee rikollisia vastaan ja tekee mitä tahansa muuta sekopäisiä temppuja. Hänen arkkivihollisensa on Pretorious. ==Äänirooleissa== ===Suomenkielisissä äänirooleissa=== == Lähteet == ==Aiheesta muualla== * TV.com * The Mask erikoiswiki Luokka:1990-luvun piirrossarjat Luokka:Dark Horse Comics -animaatio Luokka:Yhdysvaltalaiset animaatiosarjat Luokka:Sarjakuviin perustuvat televisiosarjat
Ninja Tune

Ninja Tune on itsenäinen Lontoossa perustettu levy-yhtiö. Sen perustivat vuonna 1990 DJ:t Matt Black ja Jonathan More, jotka tunnetaan myös nimellä Coldcut. ==Artistit== thumb|262px|Strictly Kev (DJ Food, vasemmalla) ja Darren Knott (DK) * 9 Lazy 9 * Airborn Audio * Ammoncontact * Amon Tobin * Animals On Wheels * Antibalas Afrobeat Orchestra * Blockhead * Bonobo * Chris Bowden * Cabbageboy * Chocolate Weasel * The Cinematic Orchestra * Clifford Gilberto * Coldcut * Daedelus * Diplo * DJ Food * DJ Kentaro * DJ Vadim * DK * Dwight Trible * Dynamic Syncopation * Fink * Flanger * Fog * Funki Porcini * The Herbaliser * Hex * Hexstatic * Hint * Homelife * The Irresistible Force * Jaga Jazzist * Kid Koala * Loka * Max & Harvey * Mixmaster Morris * Mr. Scruff * Neotropic * One Self * Pest * The Qemists * Rainstick Orchestra * Roots Manuva * Sensiva * Sixtoo * Skalpel * Spank Rock * Super Numeri * The Poets of Rhythm * Ty * Treva Whateva * Up, Bustle and Out * Wagon Christ * Wildflower * Wiley * Saul Williams * Yppah * Zero db ==Ninja Tunen kokoelmalevyt== * The Original Sampler (1993) * Ninja Cuts Funkjazztical Tricknology (1995) * Ninja Cuts Flexistentialism (1996) * ColdKrushCuts - Mixed by Coldcut / DJ Food & DJ Krush (1997) * Ninja Cuts Funkungfusion (1998) * Zentonedada (Ninja Tunen, NTonen ja Big Dadan tekemä sampleri) (1999) * Xen Cuts / Xen Cuts Missed Flipped and Skipped (2000) * Solesides Greatest Bumps (2000) * Urban Renewal Program (2002) * Zentertainment 2002 (2002) * ZEN CD - A Ninja Tune Retrospective (2004) * ZEN RMX - A Retrospective of Ninja Tune Remixes (2004) * Zentertainment 2004 (2004) * Zentertainment 2006 (2006) * Ninja Tune XX (2010) ==Katso myös== * Solid Steel ==Aiheesta muualla== * Viralliset sivut * Ninja Tunen keskusteluforum * Ninja Obsession Luokka:Brittiläiset levy-yhtiöt
M/S Inowroclaw

M/S Inowroclaw () on puolalaisen Polskie Linie Oceanicznen omistama ro-ro- rahtialus. Aluksen on rakentanut Rauma-Repola Oy Raumalla vuonna 1980. Kuollutta painoa aluksella on 7 203 tonnia ja sen jääluokitus on 1A eli se pystyy useimmissa jääolosuhteissa kulkemaan yksin. Inowroclaw on rekisteröity Puolan lipun alle ja sen kotisatama on Szczecin. Nykyään aluksella operoi Finnlines. Inowroclawin sisaralus on M/S Baltic Eager. == Käyttöhistoria == === 1979–1998 === 8\. lokakuuta 1979 alus laskettiin vesille ja vuonna 1980 se luovutettiin Polskie Linie Oceanicznen omistukseen, joka rekisteröi sen Puolan lipun alle. Kotisatamaksi tuli Szczecin. Samana vuonna alus aloitti liikennöinnin Gdynian ja Felixstowen välillä. Vuonna 1995 Inowroclaw aloitti liikenteen reitillä Gdynia–Kööpenhamina–Felixstowe. 22. tammikuuta 1998 Polfin-Finncarriers aloitti liikenteen aluksella reitillä, Helsinki–Kotka–Gdynia–Szczecin. === 1999– === Alus ajoi karille 25. marraskuuta 1999, lähdettyään Helsingin Länsisatamasta kohti Puolaa. Ennen karilleajoa aluksella havaittiin vaikeuksia ohjailussa; aluksen kääntyminen oikealle ei sujunut toivotulla tavalla ja noin 15 minuuttia lähdöstä alus pysäytettiin ja ankkuroitiin. Ankkuroinnin aikana alus oli Suomenlinnan etelärannan lähellä. Eteläisen tuulen painamana alus ajautui rantaan. Karilleajossa ei sattunut ympäristö- tai henkilövahinkoja. Ainoastaan pohjaan tuli vaurioita. Ilmeisesti Inowroclawin peräsinkoneisto oli vaurioitunut jo laiturista lähdettäessä. Lisäksi vasemmanpuoleinen peräsin ei kääntynyt komentosillan ruorikulmaosoittimen mukaisella tavalla. Tammikuussa 2007 alus siirtyi Finnlinesin Helsingin ja Gdynian väliseen liikenteeseen. Alus ajautui lauantaiaamuna 25. lokakuuta 2008 Korkeasaaren rantaan ollessaan matkalla eteläiseltä Itämereltä Sompasaaren satamaan. Karilleajon jälkeen paikalle hälytettiin merivartioston, pelastuslaitoksen sekä poliisin yksiköt. Inowroclaw pääsi rannasta puoli kymmenen aikoihin irti ilman apua. Karilleajon syyksi epäillään kovaa tuulta. == Lähteet == == Aiheesta muualla == *Inowroclawista Finnlinesin sivuilla *Fakta om Fartyg – M/S Inowroclaw Inowroclaw
Penispletysmografi

Penispletysmografi (PPG) on tilavuuden muutoksen mittaaja eli pletysmografi, joka mittaa veren virtauksen muutosta siittimessä. Sitä käytetään mittaamaan seksuaalista kiihottuneisuutta, kun henkilö altistetaan seksuaalisesti vihjailevalle ja pornografiselle materiaalille. Alkuperäisen laitteen kehitti Kurt Freund Tšekkoslovakiassa 1950-luvulla. Laitteen tarkoitus oli testata kutsuntoja pakoilevia miehiä, jotka väittivät olevansa homoseksuaaleja välttääkseen armeijan. Penispletysmografia on käytetty psykologisissa tutkimuksissa. Joissakin maissa, mm. Yhdysvalloissa, sillä on testattu seksuaalirikollisia ja käytetty sitä heidän parantamisessaan. Nykyään metodia pidetään epäluotettavana. Laitetta voidaan käyttää myös erektiohäiriön tunnistamisessa psyykkiseksi tai fyysiseksi. ==Aiheesta muualla== *Pletysmografi: Kiistelty laite Luokka:Fysiologia Luokka:Seksuaalinen suuntautuminen ja tiede Luokka:Mittalaitteet Luokka:Uroksen sukupuolielimistö
Grand Prix Masters

Grand Prix Masters oli autourheilusarja, joka oli tarkoitettu entisille Formula 1 -kuljettajille. Sarja aloitettiin vuonna 2005 Kyalamissa. Seuraavana vuonna ajettiin kaksi kilpailua, ensimmäinen Losailissa, Qatarissa ja toinen Silverstonessa. Taloudellisten syiden takia sarja lopetettiin ja kausi 2007 peruttiin. == Säännöt == Jotta pääsi ajamaan GPM-sarjaa, kuljettajan täytyi olla: * Lopettanut avopyörillä ajettavan autourheilun * Ajanut F1:ssä kaksi täyttä kautta * Päässyt läpi terveystarkistuksesta * Olla yli 40 vuotta vanha ja lopettanut F1-uransa yli kaksi kautta sitten. == Mestarit == Kausi Kuljettaja Talli 2005 Nigel Mansell Team Altech 2006 Eddie Cheever Team GPM == Sarjan kuljettajat == Kuljettaja Ikä GP-startteja GPM-startit GPM-voitot Paalut Nigel Mansell 53 187 3 2 2 Emerson Fittipaldi 60 149 3 0 1 Riccardo Patrese 52 256 3 0 1 Andrea de Cesaris 47 214 3 0 0 Derek Warwick 52 147 3 0 0 Hans Joachim Stuck 56 93 3 0 0 Christian Danner 48 47 3 0 2 Eddie Cheever 49 143 3 1 1 Jan Lammers 50 41 3 0 0 Eliseo Salazar 51 37 3 0 0 Patrick Tambay 57 123 3 0 0 René Arnoux 58 165 3 0 0 Eric van de Poele 45 29 2 0 2 Stefan Johansson 50 103 3 0 0 Alex Caffi 42 75 1 0 0 Pierluigi Martini 45 124 2 0 0 Johnny Herbert 42 165 0 0 0 Roberto Moreno 47 75 0 0 0 Alessandro Nannini 47 78 0 0 0 Raul Boesel 49 30 0 0 0 == Aiheesta muualla == * https://automobile.fandom.com/wiki/Grand_Prix_Masters *
Doug Blair

Doug Blair (oik. Douglas Blair Lucek, s. 11. helmikuuta 1963 Manchester, Connecticut, Yhdysvallat) on yhdysvaltalainen muusikko ja heavy metal -yhtye W.A.S.P.:in kitaristi. Blairin ensimmäinen yhtye oli koulukavereiden kanssa perustettu Foxx. Sitten hänellä oli bändi nimeltä Purple Haze. Nuorena hän soitti myös yli 1200 keikkaa Run 21 -nimisessä yhtyeessä, jonka rumpali oli Stet Howland. Howland liittyi myöhemmin W.A.S.P.:iin, jonka jäsen Blairistakin tuli. Ensimmäisen kerran Blair soitti W.A.S.P.:in riveissä vuonna 1992. Myöhemmin Blair oli tilapäinen kiertuekitaristi vuoden 2001 Unholy Terror -kiertueella kahden konsertin ajan Chris Holmesin lähdettyä yhtyeestä. Vuonna 2006 Doug Blair palkattiin W.A.S.P.:in kitaristiksi kolmannen kerran ja hän on siitä lähtien ollut yhtyeen virallinen jäsen. Blairin toinen projekti on yhtye signal2noise lyömäsoittaja-laulaja John Anthonyn kanssa. Blair soittaa myös harvakseltaan esiintyvässä BBE-nimisessä triossa, jonka muut jäsenet ovat Mark Albert Bertenyi ja Peter Enqvist. BBE aloitti toimintansa vuonna 2013 ja on esiintynyt enimmäkseen Turun seudulla. Blair on perehtynyt kitaroiden rakentamiseen. Hän on kehittänyt kaksikaulaisen Blair Mutant Twin -soittimen, jossa on akustinen kitara ja sähkökitara samassa pienessä rungossa. GuitarCrossissa taas on kolme bassonkieltä ja viisi kitarankieltä. Blairin kolmas keksintö on ASIA-kitara, jossa on kuusi teräskieltä ja kuusi nailonkieltä samalla kaulalla. Vuonna 2012 Blair ryhtyi Turku Rock Academyn opettajaksi. Hankkeen tarkoitus on opastaa uusia nuorisobändejä toimimaan menestyksekkäästi musiikkimaailman eri osa-alueilla. Rock Academyn myötä Blair on vieraillut Suomessa useita kertoja jo ennen Suomeen muuttamistaan ja samalla myös esiintynyt pienissä ravintoloissa paikallisten muusikoiden kanssa. Syyskuussa 2013 Yleisradio uutisoi kuvaannollisesti, että Turku on Blairin toinen koti. Turun lisäksi Blair on tavannut ja opettanut paikallisia muusikoita muissakin Suomen kaupungeissa, sillä Rock Academy -konseptia on laajennettu Turun ulkopuolelle. Elokuussa 2014 uutisoitiin Blairin muuttavan Bostonista Suomeen. Nykyään Blair asuu Turussa, hostellilaiva Boressa. ==Julkaisut== ===W.A.S.P.=== *Dominator (2007) *Babylon (2009) *Golgotha (2015) *Re-Idolized (2018) ===Muita julkaisuja=== *Dreams in the Witch House – A Lovecraftian Rock Opera (2013) == Lähteet == ==Aiheesta muualla== * signal2noise-yhtyeen viralliset kotisivut Luokka:Yhdysvaltalaiset metallimusiikin kitaristit Luokka:Vuonna 1963 syntyneet Luokka:Elävät henkilöt
Frans Lejon

Frans Lejon tai Leijon (1879–1947) oli varhaisimpia Suomessa tunnettuja ja menestyneitä kuurosokeita. Lejon kuurosokeutui 2-vuotiaana.Suomen Kuurosokeat ry: "Opas kuurosokeudesta" Hän hoiti elämänsä aikana useita toimia mm. käsitöiden ja vihannesviljelyn alalla. Hänen tekemänsä keinutuoli ja kynttilänjalka tulivat jopa palkituiksi Tampereen teollisuusnäyttelyssä vuonna 1922.http://www.turunsanomat.fi/sunnuntai/?ts=1,3:1012:0:0,4:12:0:1:2006-08-20,104:12:399405,1:0:0:0:0:0 : Kommunikointiin Frans Lejon käytti ensisijaisesti tuntoaistiaan. Hän kehitti oman "keskustelulevynsä": puhujan tuli asettaa sormi tarkoittamansa kirjaimen kohdalle, ja Lejon ymmärsi viestin tunnustelemalla sitä. Hän myös tutustui ihmisiin tunnustelemalla heitä. Lejon kävi koulua 20-vuotiaaksi saakka, ja sen jälkeen hänen hoitajanaan toimi Anna Heikel. Hän oppi jo nuorena sorvaamaan ja kuoli vatsasyöpään Kakskerrassa vuonna 1947. == Lähteet == Luokka:Kuurosokeat henkilöt Luokka:Suomalaiset kehityshäiriöiset henkilöt Luokka:Vuonna 1879 syntyneet Luokka:Vuonna 1947 kuolleet
Brian Craig

Brian S. Craig-Wankiiri (s. 1968) on yhdysvaltalainen kuvanveistäjä. Hän on opiskellut Pennsylvanian osavaltionyliopistossa ja New York Academy of Artissa. Hänen töidensä aiheet ovat figuratiivisia, aitoon mittakaavaan toteutettuja ja hän työskentelee elävästä mallista. Craig johtaa Lyme Academy College of Fine Artsin kuvanveisto-osastoa. Lisäksi hän opettaa kesäkursseilla Grand Central Academy of Artissa. Craig-Wankiiri on avustanut Audrey Falckia tämän monumentaalisissa projekteissa. == Lähteet == ==Aiheesta muualla== *Graig-Wankiirin kotisivut Luokka:Yhdysvaltalaiset kuvanveistäjät Luokka:Syntymävuosi puuttuu Luokka:Elävät henkilöt
Enologia

Enologia on suomeksi viinitutkimus ja viinioppi. Se on viinien ja viinivalmistuksen tutkimusta tai tuntemusta rypäleiden korjaamisesta pullotukseen saakka. Sana on peräisin kreikan kielen viiniä tarkoittavasta sanasta oenos, (οίνος), johon on liitetty suffiksi -logia, kreikan λόγος. Enologian asiantuntija on enologi. == Aiheesta muualla == * Oenologist.com - Online resource about wine and professionals in the wine industry *
Friikkilän pojat

Friikkilän pojat (Fabulous Furry Freak Brothers) on amerikkalainen Gilbert Sheltonin luoma sarjakuva, joka on saavuttanut kulttimaineen ympäri maailmaa. Shelton loi sen vuonna 1968. Sarjakuva edustaa undergroundia ja sen levitys tapahtui aluksi pienlehdissä. Sitä alettiin julkaista myös Rip Off Press -kustantamon sarjakuvalehdissä ja siitä tuli kyseisen kustantamon menestystuote vuosikymmeniksi. Sarjakuvan tarinat seuraavat kolmen vähemmän älykkään ja epäonnisen hippiveljeksen kommelluksia. Friikkilän veljekset asustavat kerrostaloasunnossa tai milloin missäkin ja joutuvat tämän tästä vaikeuksiin poliisin kanssa harjoittamansa kannabiksen kotiviljelyn ja kaupittelun vuoksi. Tarinoiden huumori on usein kieroutunutta ja perverssiä ja se parodioi hippi-ihannetta, johon kuuluvat mm. vapaa seksi ja huumausaineiden käyttäminen. Joskus tarinat yltyvät psykedeelisiksi kuvaten veljesten huumehöyryisiä hallusinaatioita. Päähenkilöt eivät ole veljiä keskenään, vaan heillä kaikilla on eri vanhemmat, mikä selviää seikkailusta Kotiinpaluu, albumissa Friikkilän pojat: Takaisin luontoon. Universal Pictures osti oikeudet Friikkilän pojat -sarjakuvaan perustuvan elokuvan tekoon vuonna 1979, mutta elokuvaa ei ole tehty. == Hahmot == *Läski-Freddy (Fat Freddy Freekowtski). Freddy on lihava ja melko typerä hippi, joka on tavallaan sarjakuvan päähenkilö. Hän myös useimmiten johtaa veljeskatraan ongelmiin hillittömän hasiksenpolton, juopottelun tai älyttömien rikastumisideoidensa vuoksi. Freddy on hyväuskoinen ja hieman lapsellinen. Freddyn lempijuoma on "Iso Konna IV"-olut. *Vapaavarsi Franklin (Freewheelin' Franklin Freak) on veljeksistä vanhin ja älykkäin, vaikkakaan tämä ei tee hänestäkään varsinaista neroa. Franklin puhuu vähän ja on usein pahalla päällä. *Phineas (Phineas T. Phreak) on veljeksistä kaikkein kärttyisin ja epäsiistein. Hän on myös hiukan vainoharhainen ja pitää poikien kotona kotilaboratoriotaan, jossa hän koettaa kehitellä huumausaineita. *Läski-Freddyn kissa (Fat Freddy's Cat). Läski- Freddyn lemmikkikissa, joka seikkailee myös omassa sarjakuvassaan. == Albumeja suomeksi == * * *Shelton, Gilbert & Sheridan, Dave: Friikkilän pojat: Takaisin luontoon, Tapiiri-albumi 2, Fanzine, 1984. ISBN 951-9287-17-5. *Shelton, Gilbert: Friikkilän pojat Mexicossa, Kustannus Oy Jalava, 1989. ISBN 951-0201-78-5. (2. painos) *Shelton, Gilbert: Friikkilän veljekset tekevät keikan, Kustannus Oy Jalava, 2002. ISBN 951-887-275-9. == Lähteet == * === Viitteet === Luokka:Yhdysvaltalainen sarjakuva Luokka:Sarjakuvahahmot Luokka:Sarjakuva-albumisarjat